

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2020.gada 25.jūnijā Nr.296

 (protokols Nr.11, 32.p.)

**Par zemes ierīcības projektu nekustamajam īpašumam „Jaundrākas”, Liepas pagastā, Priekuļu novadā**

 Priekuļu novada dome izskata SIA ,,Latvijas mežu kompānija” ( turpmāk – Iesniedzējs), iesniegumu (26.05.2020., Nr.3.1-5.2/2020-2341) par zemes ierīcības projektu nekustamajā īpašumā „Jaundrākas”, Liepas pagastā, Priekuļu novadā, ietilpstošās zemes vienības ar kadastra apzīmējumu 4260 001 0014 sadalīšanai trīs zemes vienībās, izveidojot divus jaunus nekustamos īpašumus.

 Izvērtējot domes rīcībā esošo informāciju, dome konstatē sekojošo:

1. Nekustamais īpašums „Jaundrākas”, Liepas pagastā, Priekuļu novadā, ar kadastra numuru 4260 001 0014, sastāv no vienas zemes vienības ar kadastra apzīmējumu 4260 001 0014, un trīs nedzīvojamām ēkām ar kadastra apzīmējumiem 4264 001 0014 001, 4260 001 0014 002 un 4260 001 0014 003;
2. Iesniedzēja īpašuma tiesības uz nekustamo īpašumu „Jaundrākas”, Liepas pagastā, Priekuļu novadā, nostiprinātas Liepas pagasta zemesgrāmatas nodalījumā Nr.70;
3. Iesniedzēja lūdz sadalīt zemes vienību ar kadastra apzīmējumu 4260 001 0014 trīs atsevišķās zemes vienībās un izveidot divus jaunus nekustamos īpašumus;
4. Priekuļu novada Liepas pagasta teritorijas plānojums ir pārapstiprināts Priekuļu novada domes sēdē 2009.gada 17.septembrī, protokols Nr.8.

Ņemot vērā iepriekš minēto un pamatojoties uz Ministru kabineta 2016.gada 2.augusta noteikumu Nr.505 „Zemes ierīcības projekta izstrādes noteikumi” 11.punktu, un Priekuļu novada domes Tautsaimniecības komitejas 2020.gada 18.jūnija lēmumu (protokols Nr.6), atklāti balsojot: PAR –13 (Elīna Stapulone, Aivars Tīdemanis, Elīna Krieviņa, Aivars Kalnietis, Dace Kalniņa, Juris Sukaruks, Arnis Melbārdis, Jānis Ročāns, Jānis Mičulis, Baiba Karlsberga, Mārīte Raudziņa, Normunds Kažoks, Ināra Roce), PRET –nav, ATTURAS –nav, Priekuļu novada dome **nolemj**:

1. Neiebilst zemes ierīcības projekta izstrādei nekustamajam īpašumam „Jaundrākas”, Liepas pagastā, Priekuļu novadā, ar kadastra numuru 4260 001 0014, paredzot to sadalīt divos atsevišķos nekustamajos īpašumos – zemes vienību ar kadastra apzīmējumu 4260 001 0014 sadalot trīs zemes vienībās, saskaņā ar pielikumu;
2. Izstrādājot zemes ierīcības projektu ievērot sekojošus nosacījumus:
	1. Atdalāmās, apbūvētās zemes vienības, kurā dominējošā ir lauksaimniecības zeme (Nr.1 pielikumā), platība orientējoši 12,8 ha, vairāk vai mazāk, cik izrādīsies izstrādājot zemes ierīcības projektu;
	2. Atdalāmās, neapbūvētās zemes vienības, kurā dominējošā ir meža zeme (Nr.2 pielikumā), platība orientējoši 19,4 ha, vairāk vai mazāk, cik izrādīsies izstrādājot zemes ierīcības projektu;
	3. Atdalāmās, neapbūvētās zemes vienības, kurā dominējošā ir meža zeme (Nr.3 pielikumā), platība orientējoši 5.4ha, vairāk vai mazāk, cik izrādīsies izstrādājot zemes ierīcības projektu;
	4. Precizēt zemesgrāmatu nodalījumā noteiktos nekustamo īpašumu lietošanas tiesību aprobežojumus;
	5. Gadījumā, ja tiek grozīti esošie nekustamā īpašuma lietošanas tiesību aprobežojumi vai noteikti jauni, projektam pievienot atbilstošas vienošanās vai apliecinājuma kopiju;
	6. Projektā paredzēt piekļūšanu abiem no jauna izveidotajiem nekustamajiem īpašumiem atbilstoši Zemes pārvaldības likuma 7.pantam, vienlaicīgi precizējot faktisko servitūta ceļa vietu zemes vienību robežu plānos;
3. No jauna izveidotajam nekustamajam īpašumam, sastāvošam no divām zemes vienībām, jaunu nosaukumu: ,,Jaundrāku mežs”, Liepas pagasts, Priekuļu novads, piešķirt apstiprinot zemes ierīcības projektu;
4. Nekustamā īpašuma lietošanas mērķus no jauna izveidotajiem nekustamajiem īpašumiem apstiprināt vienlaicīgi ar izstrādāto zemes ierīcības projektu;
5. Atbildīgais par lēmuma izpildi Teritorijas plānotājs Juris Pētersons.
6. Kontroli par lēmuma izpildi veic Attīstības nodaļas vadītāja Vineta Lapsele.

*Šo lēmumu var pārsūdzēt viena mēneša laikā no tā spēkā stāšanās dienas Administratīvās rajona tiesas attiecīgajā tiesu namā pēc pieteicēja adreses (fiziska persona- pēc deklarētās dzīvesvietas vai nekustamā īpašuma atrašanās vietas, juridiska persona- pēc juridiskās adreses vietas).*

*Saskaņā ar Administratīvā procesa 70.panta pirmo un otro daļu, lēmums stājas spēkā ar brīdi, kad tas paziņots adresātam, sūtot pa pastu – septītajā dienā pēc tā nodošanas pastā.*

Pielikumā grafiskais pielikums uz vienas lapas.

Domes priekšsēdētāja (paraksts) Elīna Stapulone